שיחה:חנה שלגי

message: שלומית שלום,
חנה שלגי מופיעה בערכים רבים בוויקיפדיה, וגם במקומות אחרים, כמי שהייתה המורה לפסנתר של רבים מהפסנתרנים הישראליים שעשו להם שם בעולם בתחילת דרכם (מזכירה קצת את אילונה פהר של הכנרים). נראה לי שיש מקום להעלות ערך עליה, אך לא מצאתי חומר אודותיה באינטרנט. האם את יכולה לייעץ לי היכן אפשר למצוא חומר אודותיה? 
תודה, Amikamraz - שיחה 01:38, 17 בדצמבר 2016 (IST)
replies: text: עמיקם, גם אני ניסיתי פעם למצוא חומר עליה ולא הצלחתי. לא הייתי משווה אותה לאילונה פהר או לאריה ורדי, משום שהיא הייתה מורתם של פסנתרנים רבים בתחילת דרכם, להבדיל משניים אלה שליוו את תלמידיהם אל הגדולה והבינלאומיות. עם זאת, אני מסכימה שהיא ראויה לערך. אולי תוכל לפנות אל כמה מתלמידיה, ייתכן שלהם יהיה חומר ביוגרפי עליה, רקצת מכאן וקצת משם ויהיה ערך:)שלומית קדם - שיחה 10:58, 17 בדצמבר 2016 (IST)
replies: text: :תודה רבה, שלומית. Amikamraz - שיחה 11:21, 17 בדצמבר 2016 (IST)
replies: text: ::עמיקם, אמרתי ועשיתי - שלחתי בקשה לאורית וולף באתר שלה. עכשיו נחכה ונראה:)שלומית קדם - שיחה 11:30, 17 בדצמבר 2016 (IST)
replies: text: :::שלומית, המון תודה! הקדמת אותי :) העניין התעורר אצלי אתמול מחדש אחרי שהייתי בקונצרט של אורית וולף, ובעקבות עצתך שקלתי לפנות אליה. חסכת לי :) Amikamraz - שיחה 11:35, 17 בדצמבר 2016 (IST)
replies: text: ::::שלום עמיקם,

text: ::::בהמשך לשיחתנו בדף שלי, אני שמחה לבשר לך, שאורית וולף החזירה לי מייל והציעה שאתקשר אליה אחר הצהריים. היא רוצה לערוך בוויקיפדיה, וכמובן אשמח מאד אם היא תירשם ותתחיל לערוך, לא רק בערך של חנה שלגי. בקיצור, יוזמה ברוכה מצדך וצעד מוצלח מצדי. ונקווה להמשך טוב.שלומית קדם - שיחה 11:26, 18 בדצמבר 2016 (IST)
replies: text: :::::שלומית שבוע טוב,

text: :::::ואוו! אני ממש שמח על העניין ונקווה לתוצאות מבורכות. תודה לך שמינפת את הנושא. Amikamraz - שיחה 12:05, 18 בדצמבר 2016 (IST)
replies: text: ::::::עמיקם, שלום לך. דיברתי היום עם אורית וולף, שיחה קצרצרה שבמהלכה ניהלה עוד שתיים-שלוש שיחות במקביל, ואמרה לי שלה עצמה אין כל חומר ביוגרפי על חנה שלגי, אבל לעומת זאת יש לה מספרי טלפון, ואותם נתנה לי. כיון שלי יש בעיית צרידות שמקשה עלי לנהל שיחות טלפון ממושכות עם אנשים זרים, אשמח אם תקבל את עניין הבירור על עצמך ותדבר עם חנה שלגי. מספרי הטלפון שלה הם: XX-XXXXXXX ונייד - XXX-XXXXXXX. השתדל לקבל ממנה כמה שיותר פרטים רלוונטיים - תאריך לידה ומקום לידה, לימודי מוזיקה (מקום, מורים ושנים), פרסים ומלגות, מקומות עבודה, תלמידים (אלה יש לי בעצם, אם אעבור על ערכי פסנתרנים ישראלים בוויקיפדיה, אבל בכל זאת כדאי לשאול אותה, היא בוודאי תשמח להתגאות בידועים שבהם). את הפרטים אתה יכול להעביר אלי או לכתוב את הערך בעצמך, כרצונך. אורית אמרה, שכאשר יהיה הערך, היא תשמח להוסיף שם זכרונות וידע אישי שלה על מורתה הוותיקה. ניסיתי לשכנע אותה להירשם בעצמה ואני מקווה שהיא השתכנעה. תודה ובהצלחה, שלומית קדם - שיחה 17:47, 25 בדצמבר 2016 (IST)
replies: text: :::::::שלומית שבוע טוב,

text: :::::::דיברתי עם חנה שלגי וקבענו להיפגש לשיחה ביום חמישי הקרוב. אני חייב לומר שאני ממש נרגש לקראת הפגישה. אדאג להכין שאלות בהתאם למה שהצעת. Amikamraz - שיחה 19:29, 11 בפברואר 2017 (IST)
replies: text: ::::::::יופי, עמיקם, אני באמת שמחה. בהצלחה לשיחה פורייה ומעניינת. כל הכבוד.שלומית קדם - שיחה 21:01, 11 בפברואר 2017 (IST)

message: היי עמיקם. האם אתה משוכנע בכך שלערך אודות חנה שלגי יש חשיבות אנציקלופדית? בברכה, יוניון ג'ק - שיחה 13:01, 17 בפברואר 2017 (IST)
replies: text: ללא שום ספק! בדוק את האזכורים שלה בערכים אחרים, ואולי זה ישכנע אותך. שלומית קדם מה את אומרת? Amikamraz - שיחה 17:36, 17 בפברואר 2017 (IST)
replies: text: : תראה, בדקתי את האזכורים שלה בערכים אחרים, וחיפשתי גם בגוגל. לא מצאתי יותר מדי מידע אודותיה, פרט לכך שהיא היתה מורה לפסנתר. ודי זהו. אם יש חשיבות אנציקלופדית לערך - היא לא ברורה דיה כרגע. לפחות לא לדעתי האישית. אשמח להשתכנע אחרת, כמובן. יוניון ג'ק - שיחה 22:42, 17 בפברואר 2017 (IST)
replies: text: ::אין ספק שחנה שלגי ראויה לערך, כשם שאריה ורדי ותומר לב ראויים לערכים. לא די להגדיר מישהי "מורה לפסנתר" - יש מורות לפסנתר שמלמדות מתחילים במשך שנים אחדות, ויש מורות, ומורים, שמוציאים פסנתרנים בינלאומיים, שכל אחד ואחד מהם ראוי לערך נכבד בוויקיפדיה. גם נדיה בולאנז'ה הייתה מורה לפסנתר, אבל איזו מורה!שלומית קדם - שיחה 01:10, 18 בפברואר 2017 (IST)
replies: text: :::הסתכלתי עכשיו בערך. ברור שבשלב זה אין בו מה שיבהיר את חשיבותו, כי יש בו בסך הכל שורה אחת ותבנית "בעבודה". למתוח עליו ביקורת בשלב התחלתי כל כך נראה לי חסר טעם ומיותר בתכלית.שלומית קדם - שיחה 01:13, 18 בפברואר 2017 (IST)
replies: text: ::::התבנית "בעבודה" נועדה על מנת  למנוע התנגשויות עריכה. ותו לא. היא לא מהווה "חסינות" מביקורת. (לא שיש משהו פסול בביקורת בונה... מה גם שלא זו היתה מטרת ההודעה שהשארתי כאן לעמיקם) יוניון ג'ק - שיחה 02:09, 18 בפברואר 2017 (IST)
replies: text: :::::אין כל בעיה. שאלה לגיטימית ותשובות ענייניות. Amikamraz - שיחה 02:25, 18 בפברואר 2017 (IST)
replies: text: ::::::יוניון ג'ק, אני מוצאת בתגובתך שתי בעיות. ראשית, הסברתי מדוע חנה שלגי ראויה לערך, וזה היה החלק החשוב בתגובתי. שנית, התייחסתי לקיומה של תבנית "בעבודה" כמשהו שנועד לאותת: "הערך בעבודה, תנו לו זמן מה להתגבש", ולא רק למנוע התנגשויות עריכה. זאת ועוד, ברור שתבנית "בעבודה" איננה עושה ערך לחסין ביקורת, אבל איך אפשר לבקר ערך שכל-כולו שורה אחת, בשלב זה? נימוס ויקיפדי אלמנטרי מחייב את כל העורכים לתת לכותב זמן סביר (שבוע, לפי הנאמר בתבנית) לאמור את דברו לפני שהם מותחים ביקורת על מה שעוד לא נאמר. ומה באמת הייתה מטרת ההודעה שהשארת כאן לעמיקם? ביקורת בונה ודאי לא הייתה כאן, כי עוד לא נכתבו דברים לבקר אותם. אני בטוחה שבימים הבאים ייכתב הערך בשלמותו וישכנע גם אותך בצידוק קיומו.שלומית קדם - שיחה 23:32, 18 בפברואר 2017 (IST)
replies: text: :::::::שלומית קדם, (א) כפי שאני בטוח שאת יודעת, על פי מדיניות ויקיפדיה, חשיבותו האנציקלופדית של ערך צריכה להיות ברורה באופן מובהק מתוכנו. התבנית "בעבודה" לא נועדה על מנת לעקוף כלל זה. למעשה, הערך הזה היה צריך לעבור באופן מיידי ממרחב הערכים אל מרחב המשתמש. (ב) מטרת הפניה שלי אל Amikamraz (בדף השיחה שלו, ולא בדף השיחה של הערך) היתה למנוע ממנו אפשרות של עוגמת נפש - שהוא ישקיע זמן רב בכתיבת ערך, שבסופו של דבר עלול להימחק מפאת חוסר חשיבות אנציקלופדית, שכפי שאת עצמך כתבת - אין כרגע בערך, וגם לא ניתן לדעת בוודאות אם אי פעם יהיה (אפשר רק לקוות...). יוניון ג'ק - שיחה 19:54, 21 בפברואר 2017 (IST)
replies: text: ::::::::יוניון ג'ק, יש לי הרגשה שאני חוזרת על עצמי שוב ושוב, לא ברור לי למה. ובכל זאת - הערך אכן הועבר לדף הטיוטה של עמיקם, שם הוא ממשיך לעבוד עליו ומעביר חלקים ממנו למרחב הערכים בהדרגה. זה דבר אחד. הדבר השני - הסיבה היחידה למחיקה אפשרית של ערך זה היא, אם לא יעמוד בדרישות של כתיבה ויקיפדית,, משום שחשיבותו האנציקלופדית הובהרה כבר. לעניין זה, אם תידרש איזו שהיא עריכה בהמשך, אשמח לעזור, אם כי לא נראה לי שעזרתי תידרש, אבל דאגתך לעוגמת הנפש האפשרית של עמיקם במקרה של חוסר חשיבות אנציקלופדית אומנם נוגעת ללב, אבל מיותרת לחלוטין.שלומית קדם - שיחה 23:46, 21 בפברואר 2017 (IST)
replies: text: :::::::::כמו שלומית, החשיבות הובהרה. ערך חשוב להיסטוריה המוזיקלית בישראל. אבנר - שיחה 10:22, 22 בפברואר 2017 (IST)
replies: text: ::::::::::לטעמי, החשיבות הייתה ברורה כבר משהערך התחיל להופיע אצלנו. אני מכיר את שמה, ויודע גם במה מדובר. ברור לי גם שכאשר הערך יושלם, החשיבות תהיה מובנת מאליה מקריאת הערך. אלדד • שיחה 10:44, 22 בפברואר 2017 (IST)
replies: text: :::::::::::רק עוד הערה קטנה, עכשיו כשחשיבותו האנציקלופדית של הערך ברורה: שאלתי ידיד טוב שלי, פסנתרן ומורה ותיק לפסנתר, אם הוא מכיר את חנה שלגי. תגובתו הייתה: "המורה האגדית לפסנתר? לא פגשתי אותה, אבל כולם שמעו עליה."שלומית קדם - שיחה 18:53, 26 בפברואר 2017 (IST)
thread_title:  חשיבות הערך 

message: משתמש:Abuasomgu שלום רב, 
ביצעת היום עריכה בערך, שמשום מה לא טרחת להסביר אותה ושמסלפת לחלוטין את ההיסטוריה של התפתחות החינוך הגבוה בתחום המוזיקה בעיר תל-אביב (כולל קישור פנימי שגוי). אנא הסבר. אם אין הסבר, שחזר בבקשה את העריכה שלך. במידה שלא תבוא תגובה ראויה תוך מספר ימים, אני אשחזר אותה. Amikamraz - שיחה 18:28, 18 בנובמבר 2023 (IST)
replies: text: שיחזרתי את העריכה. אני מתנצל. טעות שלי. Abuasomgu - שיחה 19:32, 18 בנובמבר 2023 (IST)
replies: text: :ההתנצלות מתקבלת ותודה רבה. שבוע טוב ושנדע בשורות טובות בקרוב!! Amikamraz - שיחה 20:10, 18 בנובמבר 2023 (IST)
thread_title: עריכה בלתי ראויה